«Barselona» yarim himoyachisi Andres Inesta Chempionlar ligasi 1/8 finali doirasidagi «PSJ» bilan javob o‘yinining (6:1) eng yaxshi futbolchisi deb topildi. U UYeFA talqiniga ko‘ra eng yaxshi o‘yinchi deb e’tirof etildi. 32 yoshli ispaniyalik maydonda 65 daqiqa harakatlandi, ikkinchi va uchinchi gollar kiritilishida ishtirok etib, jamoaga juda katta foyda keltirdi. Ma’lumot uchun, «Barselona» ChL/YeChKda 0:4 hisobidagi mag‘lubiyatdan keyin keyingi bosqichga chiqa olgan birinchi jamoaga aylandi. Parijliklar bilan bahsdagi umumiy hisob – 6:5.